РЕПУБЛИКА СРБИЈА

Министарство за науку и технолошки развој

као промотер пројекта и одговорно за његову реализацију

и

ЈУП Истраживање и развој доо

Немањина бр. 22-26

11000 Београд

Србија

као наручилац

***објављују***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**ИЗВОЂЕЊЕ РАДОВА НА ИЗГРАДЊИ ОБЈЕКАТА ПРВЕ ФАЗЕ НАУЧНО-ТЕХНОЛОШКОГ ПАРКА ЗВЕЗДАРА**

**(ИОП/1-2010)**

У складу са Законом о потврђивању Финансијског уговора (Истраживање и развој у јавном сектору) закљученим између Републике Србије и Европске инвестиционе банке (,,Сл.гласник РС”, број 5/10) и Одлуком Владе о оснивању предузећа са ограниченом одговорношћу за управљање пројектом Истраживање и развој у јавном сектору (,,Сл.гласник РС”, број 51/10), а на основу члана 7. став 1. тачка 2.(б) Закона о јавним набавкама („Сл. гласник РС“ бр. 116/08), ЈУП Истраживање и развој доо је донело Одлуку о покретању поступка међународне јавне набавке за Извођење радова на изградњи објеката прве фазе Научно-технолошког парка Звездара, број ИОП/1-2010.

Предмет међународне јавне набавке је наставак изградње комплекса објеката у првој фази изградње Научно-технолошког парка Звездара.

Комплекс садржи следеће архитектонске целине:

- јединице за научно истраживачки рад - модуле А3, А4, А5, Б4 и Б5;

- везне елементе В1 и В2;

- пасареле П1,П2, П3,П4, П5 и П6;

- заједнички улазни хол са топлом везом.

Главни радови на пројекту садрже грађевинске и грађевинско-занатске радове, хидротехничке, термотехничке и електротехничке инсталације и радове на лифтовима.

Уговор о извођењу радова биће закључен у складу са Условима уговарања за грађевинске и техничке радове по пројекту инвеститора (Црвена књига) које је израдила Међународна федерација консалтинг инжењера (FIDIC) као и свим осталим документима који ће чинити Уговор о извођењу радова.

Реализација уговора, који ће бити закључен са најповољнијим понуђачем, очекује се у периоду од фебруара 2011. до октобра 2011. (неукључујући рок за пријављивање недостатака).

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Конкурсна документација се може преузети на адреси: ЈУП Истраживање и развој доо, 11000 Београд, Макензијева бр. 24, сваког радног дана од дана објављивања јавног позива у времену од 12 до 16 часова уз подношење овлашћења за преузимање конкурсне документације и доказ о уплати 100,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо код Комерцијалне банке број 205-160097-44, шифра плаћања 221, позив на број ИОП/1-2010 са назнаком „Трошкови конкурсне документације“. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Подаци за плаћање у страној валути (ЕУР) за нерезиденте Републике Србије:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој доо, ул. Макензијева бр. 24, 11000 Београд или лично сваког радног дана од 10 до 16 часова на исту адресу.

Понуђач је дужан да понуде достави у две одвојене запечаћене коверте „Оригинал“ и „Копија“ које ће бити запечаћене у спољној коверти и са назнакама предвиђеним конкурсном документацијом.

Крајњи рок за достављање понуда је 26. јануар 2011. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 26. јануара 2011. године, у 13.00 часова у просторијама ЈУП Истраживање и развој доо, ул. Макензијева бр. 24 Београд, уз присуство овлашћених представника понуђача.

Додатне информације о набавци, укључујући и оне о начину увида у конкурсну документацију, могу се добити сваког радног дана у времену од 12,00 до 16,00 часова на следећи начин:

e-mail: tender@piu.rs

телефон: +381652009110